রাজ্যের তরফে মাঝেরহাট সেতু এবং নিউ আলিপুরের মধ্যে কী ভাবে লেভেল ক্রসিং তৈরির কথা ভাবা হয়েছে, পূর্ব রেলের শিয়ালদহ ডিভিশনের আধিকারিকেরা সেই বিষয়েও অন্ধকারে। মাঝেরহাট সেতু ও নিউ আলিপুরের মধ্যে কয়েকশো মিটার দূরত্বের মধ্যে দু’টি লেভেল ক্রসিং তৈরি করা কার্যত অসম্ভব বলে জানান তাঁরা। শিয়ালদহ ডিভিশনের বজবজ শাখায় সারা দিনে যত যাত্রিবাহী ট্রেন এবং মালগাড়ি চলে, তাতে এত অল্প দূরত্বে দু’টি লেভেল ক্রসিং থাকলে যাত্রিবাহী ট্রেন চালানো বন্ধ করে দিতে হবে।